钦定古今图书集成/明伦汇编/官常典/第725卷 > 虞国辅 李宪
## 钦定古今图书集成/明伦汇编/官常典/第725卷 > 虞国辅 李宪

按《海康县志》：虞国辅、李宪，俱宋时任澄海将军。绍兴
八年，海寇陈旺攻雷南城，国辅宪与郡守议曰：“今贼
势方炽，宜力战以折之，守则祸深，战则祸浅。盍战”诸
郡守难之再三，复以死请，遂开南门出战，自朝至午，
战数十合，国辅殁焉。宪愈奋厉，战至暮亦殁，寇不得
入，纵火而去，郡城获全。冯彬作《二将军传》，即国辅与
宪也。